Փեփփա խոզուկ

**«Փեփփա խոզուկ»**, (), բրիտանական մուլտսերիալ 5 րոպե տևողությամբ։ Կարճամետրաժ մուլտֆիլմներից է։ Եզրափակիչ սերիան էկրաններին հայտնվեց 2016 թվականի հունվարի 29-ին։

Գլխավոր դերերում՝ Փեփփա խոզուկն, նրա կրտսեր եղբայր Ջորջը, մայր Խոզուկը և հայր Խոզն են։ Մշտական կերպարներ են հանդիսանում տատիկն ու պապիկը, ինչպես նաև Փեփփայի, Ջորջի և նրա ծնողների ընկերները։ Հեռուստատեսությամբ ցուցադրվել է ավելի քան 180 երկրներում և թարգմանվել 40 լեզուներով։ Մինչև 2009 թվական փետրվարի 28 հեռարձակվել է Nickelodeon հեռուստաալիքով։ 2015 թվականին պլանավորվեց նոր եթերաշրջան։

## Սերիալի մասին
Մուլտֆիլմի հերոսները մասամբ օժտված են մարդկային հատկանիշներով, մասամբ էլ կենդանիների հատկանիշներով։ Նրանք կրում են հագուստ, ապրում տնակներում, երթևեկում մեքենաներով, միմյանց հյուր գնում։ Երեխաները խաղում են մարդկային խաղեր, ծնողները գնում են աշխատանքի։ Սովորաբար մուլտֆիլմի սյուժեն ինչ-որ ընտանեկան գործունեություն է՝

* Ընտանիքը գնում է զբոսանքի
* Ընտանիքը հյուր է գնում
* Ընտանիքը նշում է տան անդամներից ինչ-որ մեկի ծննդյան տարեդարձը
* Ընտանիքը զբոսախնջույք է կազմակերպում
* Երեխաները հաճախում են մանկապարտեզ
* Ընտանիքը ճանապարհորդում է

## Հիմնական կերպարներ
* **Փեփփա խոզուկ**՝ աղջիկ, ավագը ընտանիքում, լրացավ նրա 5-ամյակը։ Ինչպես բոլորը, շատ է սիրում է ցատկոտել ջրափոսների վրայով։ Սիրում է խաղալ ընկերների հետ բակում և մանկապարտեզում։ Հաճախ է ծաղրում հայրիկի ավելորդ քաշը։ Ըստ բնավորության սեփականատեր է։ Էգոիստիկ և ամբարտավան։ Բայց դրա հետ միասին շատ է սիրում զվարճանալ լավ ժամանակ անցկացնել։ Փեփփային, ինչպես և Ջորջին, դուր է գալիս «Ուրախ հավիկ» համակարգչային խաղը։ Փեփփայի լավագույն ընկերուհին՝ ոչխարիկ Սյուզին է։ Փեփփան նաև ունի Գոլդի անունով ոսկե ձկնիկ:Նաև իր ընկերուհիներն են Վագրաձի Զոյան, Կատու Քենդին, Փղիկ Էմիլին և Ճագարիկ Րեբեկան։
* **Ջորջ**՝ Փեփփայի կրտսեր եղբայր, լրացավ նրա 3-ամյակը։ Նա ինքնուրույն քայլում է, արտասանում է միայն առանձին բառեր։ Շատ է սիրում դինոզավրեր. Պարոն Դինոզավր անունով փոքրիկ դինոզավրը նրա սիրելի խաղալիքն է։ Սիրում է խաղալ Փեփփայի հետ, ինչով երբեմն վրդովեցնում է նրան։ Եթե ինչ-որ մեկը պատահականորեն նեղացնում է Ջորջին, նա սկսում է լացել։ Մի քիչ ժլատ ու բնավորությամբ սեփականատեր։ Եթե Փեփփան նեղացել է նրա վրա, նա սկսում է քմծիծաղել։ Ջորջին, ինչպես և Փեփփային, դուր է գալիս «Ուրախ հավիկ» համակարգչային խաղը։ Ջորջի լավագույն ընկերն է՝ փոքրիկ նապաստակ Ռիչարդը։
* **Մայր Խոզուկ**՝ բարի և հոգատար, սիրում է ընտանիքի հետ ժամանակ անցկացնել։ Աշխատում է տանը, համակարգչի վրա տեքստեր տպագրելով։ Սիրում է ճաշ եփել և ունի լավ հումորի զգացում։ 
* **Հայր Խոզ**՝ ակնոց է կրում։ Նա աշխատում է շինարարական ընկերությունում։ Չի սիրում, երբ ծաղրում են նրա մեծ փորը։ Նույնպես ունի լավ հումորի զգացում։ Սիրում է ճանապարհորդել ընտանիքի հետ, այնուամենայնիվ վատ է կարդում քարտեզներ։ Ըստ բնավորության պարծենկոտ է, շատ է սիրում ապացուցել իր վարպետությունը։

## Փեփփա խոզուկի էֆեկտ
2019 թվականից ի վեր նկատվել է, որ Միացյալ Նահանգներում, որտեղ *«Փեփփա խոզուկը»* դարձել էր չափազանց տարածված ծրագիր, երեխաները սկսել են օգտագործել շոուում օգտագործվող բրիտանական անգլերենի որոշ արտասանություն և բառապաշար, այլ ոչ թե իրենց բնիկ ամերիկյան անգլերենը։ Օրինակ՝ «tomato» (տոմատ) և «zebra» (զեբրա) բառերը տարբեր կերպ են արտասանվում, օգտագործվում են այնպիսի բառեր, ինչպիսիք են «petrol» (բենզին)(ամերիկյան gas-ի փոխարեն) և «biscuit» (բիսկվիթ) cookie-ի փոխարեն, ինչպես նաև ավելացել են այնպիսի մեկնաբանությունները, ինչպիսիք են «how clever»  (ինչ խելացի ), «oh dear» (օ՜, սիրելիս) և «can I have a go?» (կարո՞ղ եմ փորձել)։ Այս երևույթը շատ ծնողների համար խնդիր չէր. այն թրենդային էր «#PeppaEffect» հեշթեգով։ Լեզվաբանության մասնագետները այդ եզրակացությունները համարում են «հավանաբար չափազանցված»։ Entertainment One Ltd.-ի գրավոր հայտարարության մեջ, երբ հարցրել են այս երևույթի մասին, ասվում է. «Երիտասարդ Փեփփայի երկրպագուները նրան տեսնում են որպես ընկեր… և, ինչպես մենք անում ենք այն ընկերների հետ, որոնցով հիանում ենք, ձեռք ենք բերում նրանց որոշ հատկություններ… իմիտացիան շողոքորթության ամենաանկեղծ ձևն է»։

## Ծանոթագրություններ

## Արտաքին հղումներ
*  Պաշտոնական կայք
*  Սերալի մասին TiJi հեռուստաալիքի կայքում 

Կատեգորիա:2004 հեռուստասերիալներ
Կատեգորիա:2004 մուլտֆիլմեր
Կատեգորիա:Անգլերեն հեռուստասերիալներ
Կատեգորիա:Բրիտանական հեռուստասերիալներ
Կատեգորիա:Բրիտանական մուլտսերիալներ
Կատեգորիա:Մուլտֆիլմեր խոզերի մասին
Կատեգորիա:Ուսուցողական հեռուստասերիալներ